Katatumbo žaibavimas

Katatumbo žaibavimas () – išskirtinis atmosferos reiškinys, vykstantis šiaurės vakarų Venesueloje, Sulijos valstijoje, ties vakarinėmis Marakaibo ežero pakrantėmis, ypač ties šlapynėmis, kur į Marakaibą įteka Katatumbo upė. Šioje vietoje 140–160 kartų per metus naktimis 5 km aukštyje susitvenkia tropiniai liūtiniai debesys ir prasideda žaibavimas. Jis trunka apie 10 valandų per parą ir 280 kartų per valandą. Katatumbo žaibavimas laikomas didžiausia troposferos ozono tiekimo grandimi pasaulyje.https://web.archive.org/web/20080623062805/http://www.meteogroup.co.uk/uk/home/weather/weather_news/news_archive/archive/2007/november/ch/f540146dcc/article/fire_in_the_sky.html

Žaibavimo vieta išsiskiria tuo, kad ežerą ir jį supančią lygumą čia iš trijų pusių apjuosia Andų kalnai, sustabdantys oro masių judėjimą. Tada kyla statmenos oro srovės, sukeliančios elektros įtampą ir žaibavimus. Dauguma žaibų trenkia iš debesies į debesį be griaustinio (amalas). Žaibavimas prasideda maždaug valandą po sutemų. Greta atmosferos sąlygų, kaip vienos iš priežasčių lemiančių tokį gausų žaibavimą išskiriamos šios: gausios urano atsargos uolienose,http://www.saber.ula.ve/bitstream/123456789/27668/1/articulo12.pdf pelkių išskiriamas metanas, bei gausūs naftos telkiniai.https://web.archive.org/web/20120129014235/http://blogs.ngm.com/blog_central/2010/02/lightning-up.html

Katatumbo žaibavimas šaltiniuose minimas nuo 1597 m., kai buvo aprašytas Lopės de Vegos poemoje La Dragontea. 2010 m. nuo sausio iki balandžio žaibavimas buvo liovęsis – kaip manoma, tai įvyko dėl sausros.http://www.theguardian.com/world/2010/mar/05/venezuela-lightning-el-nino

 Šaltiniai 

Kategorija:Venesuelos geografija
Kategorija:Meteorologiniai reiškiniai